Sag om tvangsauktion over fast ejendom
Ret: Retten på Bornholm (1. instans)
Faggruppe: Tvangsauktioner — Tvangsauktion over fast ejendom
Sagsemner: Tvangsauktion over fast ejendom;

RETTEN PÅ BORNHOLM

Den 14. februar 2023, kl. 13:15, blev fogedretten sat i retssal 1 af Dommer 1.

Der blev foretaget:
AS 12/2022

Ny tvangsauktion over ejendommen
Matrikel nr.

beliggende: Adresse By
tilhørende: Ejer ApS af ejendommen
efter anmodning fra Rekvirent ApS.

Rekvirent ApS mødte ved advokat Theis Guttenberg ved Advokatfuldmægtig.

Ejeren var mødt ved administrerende direktør Person 1.

Højestbydende på 1. auktion var ikke mødt.

For 1. prioritet, pantebrev til Rekvirent ApS, mødte advokat Theis Guttenberg
ved Advokatfuldmægtig.

For 2. prioritet, udlæg til Falck Assistance A/S, mødte ingen.

For 3. prioritet, udlæg til Kreditor, mødte advokat Peter Vang ved Person 2.

For 4. prioritet, pantebrev til Rekvirent ApS, mødte advokat Theis Guttenberg
ved Advokatfuldmægtig.

Fordringerne blev opgjort som på 1. auktion, idet fogeden bemærkede, at
fordringerne forrentes fra datoen for afholdelse af 1. auktion.

Fogeden gennemgik kort det på 1. auktion passerede.

Fogeden bemærkede, at alle fremmødte havde været til stede på 1. auktion.
Herefter, og da ingen efter opfordring havde nogen spørgsmål eller bemærk-
ninger, blev der i forhold til ejendommen henvist til det på 1. auktion af re-
kvirenten oplyste.

Rekvirentens advokat oplyste, at størstebeløbet, der skal betales ud over
budsummen, inklusiv omkostningerne ved den ny auktion, ikke vil overstige
114.576,17 kr.

Auktionsvilkårene blev gennemgået i fornødent omfang.

Der var lejlighed til at stille spørgsmål.
STD050811-S05-ST01-K704.03-T2-L15-M14-\R57



Side 2/5

Fogeden bemærkede, at såfremt der ikke fremkommer bud, betales mødesa-
lær og andre omkostninger ved den ny auktion af den, der har anmodet om ny
auktion.

Højeste bud på 1. auktion var 900.000,00 kr.

Den for rekvirenten mødte, Advokatfuldmægtig, ønskede oplyst, om
sikkerheden beregnet på 1. auktionen var betalte i sin helhed. Person 1, der på
1. auktion ved fuldmagt bød på vegne af højestbydende, oplyste, at det var den
ikke.

Rekvirenten gjorde herefter gældende, at auktionsvilkårene ikke var opfyldt,
og at der skulle ses bort fra højeste bud på 1. auktion, hvorfor 2. højeste bud
skulle lægges til grund for budgivningen. Alternativt skulle der ses bort fra
højeste bud på 1. auktionen, og ejendommen skulle gå til 2. højeste.

De mødte havde lejlighed til at komme med bemærkninger.

Foged tilkendegav, at højeste bud på 1. auktion ville blive lagt til grund.

Rekvirenten ønskede kendelse herom.

Fogedretten afsagde

Kendelse

På 1. auktion blev Person 3 højestbydende med et bud på 900.000 kr., der blev
afgivet af Person 1, der var mødt med skriftlig fuldmagt. Næsthøjeste blev
advokat Theis Guttenberg ved Advokatfuldmægtig på vegne af Rekvirent ApS
med et bud på 856.000 kr.

Det fremgår af retsbogen, at der blev meddelt hammerslag til højestbydende.

På 1. auktion blev sikkerheden i henhold til auktionsvilkårenes pkt. 7 fastsat til
349.875,14 kr., og højestbydende blev meddelt en frist til den 24. januar 2023
til at stille sikkerheden. Det fremgår af retsbogen fra 1. auktion, at fo-geden
vejledte om, at hammerslag kunne annulleres, hvis der fremkom høje-re bud
på en eventuelt ny auktion eller sikkerheden for auktionsvilkårenes opfyldelse
ikke blev stillet.

Det fremgår ligeledes af retsbogen fra 1. auktion, at hvis sikkerheden ikke var
stillet ved fristens udløb, kunne der indkaldes til et nyt auktionsmøde.

Fogedretten lægger herefter til grund, at der indledningsvist blev givet betin-
get hammerslag til højestbydende på 1. auktion.

STD050811-S05-ST01-K704.03-T2-L15-M14-\R57



Side 3/5

Højestbydende betalte straks 10.000 kr. til sikkerhed for omkostningerne ved
afholdelse af et eventuelt nyt auktionsmøde.

På 1. auktion anmodede Ejer ApS af ejendommen, der var mødt ved
administrerende direktør Person 1, om ny aukti-on og betalte 10.000 kr. til
sikkerhed for omkostningerne ved afholdelse af nyt auktionsmøde.

Ny auktion blev herefter berammet.

Det fremgår af tvangsauktionsvilkårenes pkt. 4, at en ejendom sælges til
højstbydende, hvis dennes bud antages, medmindre det besluttes, at en ny
auktion skal afholdes.

Det fremgår af tvangsauktionsvilkårenes pkt. 7, der ikke ses fraveget, at kø-
beren efter hammerslaget straks skal stille sikkerhed for opfyldelse af aukti-
onsvilkårene.

Da der på 1. auktionen af ejeren blev anmodet om, at der afholdtes ny aukti-
on, og da ejeren straks stillede sikkerhed for omkostningerne ved afholdelse af
nyt auktionsmøde, blev der på 1. auktion besluttet at afholde nyt auktions-
møde. Derfor kunne højestbydendes bud ikke antages, jf. pkt. 4 i vilkårene,
ligesom hammerslag ikke blev meddelt.

Efter der blev truffet beslutning om afholdelse af 2. auktion, var der ikke
fortsat hjemmel til at kræve, at højestbydende allerede på 1. auktionen, eller
inden en kort frist herefter, skulle stille sikkerhed for opfyldelse af auktions-
vilkårene, hvorfor der følgelig ikke er grundlag for at se bort fra højestby-
dendes bud på 1. auktionen, da sikkerheden ikke blev stillet, hvorfor højest-
bydendes bud på 1. auktionen lægges til grund som udgangspunktet for bud-
givningen på 2. auktionen.

Derfor bestemmes

Budgivningen på 2. auktionen starter på 900.000 kr.

Mindste overbud blev fastsat til 5.000 kr.

Herefter blev ejendommen opråbt til salg med respekt af samtlige byrder og
servitutter.

Person 1 bød på vegne af Virksomhed ApS 905.000 kr.

Den for rekvirenten mødte protesterede mod buddet og bemærkede, at
Virksomhed ApS var koncernforbundet med skyldner, hvorfor det måtte have
for-modningen imod sig, at Virksomhed ApS skulle være i stand til at opfylde

STD050811-S05-ST01-K704.03-T2-L15-M14-\R57



Side 4/5

auktionsbuddet. Den for rekvirenten mødende gjorde gældende, at
Virksomhed ApS' betalingsdygtighed skulle sandsynliggøres.

Person 1 protesterede herimod og gjorde gældende, at en-hver var berettiget til
at byde på en tvangsauktion uden at skulle oplyse om økonomiske forhold
eller sandsynliggøre betalingsdygtighed.

Fogedretten bemærkede, at henset til den særligt tætte relation mellem
skyldner, ejeren af skyldner, højestbydende på 1. auktion, Person 1 og
Virksomhed ApS, fandtes rekvirentens anmodning berettiget, hvorfor
Virksomhed ApS måtte sandsynliggøre at kunne opfylde buddet, jf.
tvangsauktionsvilkårenes pkt. 4.

Person 1 oplyste, at Virksomhed ApS trods relationen til skyldner var
betalingsdygtig, idet der var indhentet tilsagn fra anden side om økonomisk
støtte til køb af ejendommen.

Fogedretten tilkendegav, at betalingsdygtigheden fandtes sandsynliggjort.
Parterne fulgte fogedrettens tilkendegivelse.

Højestbydende blev herefter Person 1 på vegne af Virksomhed ApS med et
bud på 905.000 kr.

Der indkom ikke andre bud.

Trods tre opfordringer fremkom intet højere bud.

Der blev meddelt hammerslag.

Fogeden vejledte om, at hammerslag kan annulleres, hvis højestbydende ik-ke
stiller sikkerhed for auktionsvilkårenes opfyldelse.

Sikkerhedsstillelse i henhold til auktionsvilkårenes pkt. 7 blev fastsat til
352.675,14 kr.

Højestbydende blev meddelt frist til den 21. februar 2023 til at stille den
fastsatte sikkerhed og betalte straks 10.000 kr. til sikkerhed for omkostnin-
gerne ved afholdelse af et eventuelt nyt auktionsmøde.

Hvis sikkerheden ikke er stillet ved fristens udløb, kan der indkaldes til et nyt
auktionsmøde.

Der blev tilkendt salær til rekvirenten i overensstemmelse med de vejleden-de
takster og i det omfang, rekvirenten har opnået andel i buddet.

De mødende blev tilkendt mødesalær med forbehold af, at pågældende har
opnået andel i buddet.

STD050811-S05-ST01-K704.03-T2-L15-M14-\R57



Side 5/5

Auktionen udsat.

Fogedretten hævet.

Dommer 1

STD050811-S05-ST01-K704.03-T2-L15-M14-\R57